Man wat vrou glo met handgranaat gooi, gee homself oorArgieffoto Maj. Thulani Zwane, KwaZulu-Natalse polisiewoordvoerder, het gesê die 44-jarige man het homself Woensdag by die Amanzimtoti-polisiestasie oorgegee. Hy sal Donderdag in die Durban-landdroshof verskyn op aanklagte van moord, poging tot moord en die besit van plofstowwe. Maroela Media het vroeër berig die man was sedert Sondag soek nadat hy glo in die vroeë oggendure sy vrou met twee handgranate gegooi het. Een het ontplof en die vrou is met haar aankoms by die hospitaal dood. Die man het daarna van die toneel gevlug.